open-index/open-wikipedia-markdown huggingface dataset:
Ρόζα Παρκς

Η **Ρόζα Παρκς** (*Rosa Louise McCauley Parks*, 4 Φεβρουαρίου 1913 - 24 Οκτωβρίου 2005) ήταν Αμερικανίδα ακτιβίστρια.

Ήταν μία έγχρωμη μοδίστρα που έμελλε να μείνει στην ιστορία όταν, στις 1 Δεκεμβρίου 1955, στο Μοντγκόμερυ της Αλαμπάμα, αρνήθηκε να δώσει τη θέση της στο λεωφορείο σε έναν λευκό, αντιστεκόμενη στην τότε πολιτική φυλετικού διαχωρισμού των ΗΠΑ που απαιτούσε από τους έγχρωμους πολίτες να κάθονται στο πίσω μέρος του λεωφορείου και να παραχωρούν τη θέση τους στους λευκούς. Η πράξη αυτή πολιτικής ανυπακοής γέννησε ένα κίνημα κατά του φυλετικού διαχωρισμού στην πόλη αυτή, που άμεσα εκφράστηκε με μποϊκοτάζ των λεωφορείων από τους έγχρωμους επί 381 ημέρες, και βοήθησε έναν από τους διοργανωτές του κινήματος αυτού, ονόματι Μάρτιν Λούθερ Κινγκ, να ξεκινήσει μια διαδρομή που θα οδηγούσε στην ανάδειξή του σε κεντρική πολιτική φιγούρα στην Αμερική. Για τους λόγους αυτούς, η Ρόζα Παρκς σήμερα αναφέρεται ως «Μητέρα του σύγχρονου κινήματος πολιτικών δικαιωμάτων».

Το 1996 της απονεμήθηκε το Προεδρικό Μετάλλιο της Ελευθερίας. Το 1999 τιμήθηκε με το Χρυσό Μετάλλιο του Κογκρέσου για τον αγώνα της κατά του ρατσισμού. Είναι η πρώτη γυναίκα της οποίας η σορός εκτέθηκε σε λαϊκό προσκύνημα στη Ροτόντα του Καπιτωλίου.

## Παραπομπές


## Πηγές-εξωτερικοί σύνδεσμοι
* Η ηρωίδα του λεωφορείου, Κορίνα Βασιλοπούλου, *Κυριακάτικη Ελευθεροτυπία* 30 Οκτωβρίου 2005
* H «μητέρα της ειρήνης» ταράζει τον ύπνο του Τζορτζ Μπους, *Το Βήμα*, 28 Αυγούστου 2005.

Κατηγορία:Αμερικανοί ακτιβιστές
Βουστροφηδόν

[thumb|right|350px|Επιγραφή γραμμένη βουστροφηδόν. Βρέθηκε στην [Κρήτη.]]
**Βουστροφηδόν** είναι τρόπος γραφής με εναλλασσόμενη φορά. Ο όρος χρησιμοποιήθηκε αρχικά από τους αρχαίους Έλληνες για να περιγράψουν την ιδιάζουσα αρχαϊκή ελληνική γραφή που φαίνεται να εγκαταλείφθηκε τον 7ο με 6ο π.Χ. αιώνα. Βουστροφηδόν γραφή εμφανίζεται και σε κάποιες αρχαίες αραβικές γραφές, όπως στη σαβαϊκή γραφή και στη σαφαϊκή διάλεκτο, μια μορφή αρχαίας βόρειας αραβικής διαλέκτου. Καθώς και σε μια μορφή ιερογλυφικών της Ανατολίας, στα λουβικά ιερογλυφικά.

Η λέξη προέρχεται από αρχαίο ελληνικό επίρρημα που σημαίνει κίνηση όμοια με εκείνη του βοδιού, όταν σέρνει το αλέτρι, ή της σαΐτας κατά την ύφανση στον αργαλειό. Η φορά αυτής της γραφής άλλαζε κατά στίχο. Έτσι, η μια γραμμή (στίχος) είναι γραμμένη από δεξιά προς αριστερά, η επόμενη από αριστερά προς δεξιά, η επόμενη από δεξιά προς αριστερά κ.ο.κ.

Σε αρχαία τρίστιχη κρητική επιγραφή, παρουσιάζεται η ιδιομορφία ο α΄ στίχος να είναι γραμμένος από δεξιά προς τα αριστερά ενώ ο δεύτερος αλλά και ο τρίτος από αριστερά προς τα δεξιά. Πιθανολογείται ότι τότε καθιερώθηκε η γραφή από αριστερά προς δεξιά (από την ευκολία ανάγνωσης).

Κατά τον Αρποκρατίωνα, οι νόμοι του Σόλωνα ήταν γραμμένοι βουστροφηδόν.

## Παράδειγμα αρχαίου ελληνικού κειμένου σε βουστροφηδόν

Το παρακάτω παράδειγμα προέρχεται από την επιγραφή του Σιγείου (γνωστή ως στήλη του Φανοδίκου), 6ος αιώνας π.Χ. (Βρετανικό Μουσείο, αρ. εγγραφής *BM GR 1816.6-10.107*):

Η επιγραφή λέει: «Είμαι [η στήλη] του Φανοδίκου [υιού] του Ερμοκράτους από την Προκόννησο [ο οποίος] δώρισε έναν κρατήρα και μια βάση κρατήρα και ένα στραγγιστήρι στο Πρυτανείο των Σιγειέων».

## Αντίστροφη βουστροφηδόν
Ξύλινες πινακίδες και άλλα εγχάρακτα αντικείμενα στο Ράπα Νούι (Νησί του Πάσχα), φέρουν μια βουστροφηδόν γραφή που ονομάζεται ρόγκο ρόγκο και δεν έχει αποκρυπτογραφηθεί ακόμα. Στη ρόγκο ρόγκο, το κείμενο μεταξύ των γραμμών περιστρέφεται 180 μοίρες, αντί να καθρεπτίζεται. Αυτός ο τρόπος ονομάζεται αντίστροφη βουστροφηδόν.

## Άλλα παραδείγματα βουστροφηδόν γραφής

Υπάρχουν αρκετά παραδείγματα βουστροφηδόν συστήματος αρίθμησης, συνήθως σε χάρτες που χωρίζουν περιοχές όπως στο εθνικό κτηματολόγιο των ΗΠΑ ή στην αρίθμηση των οδών στις πόλεις όπως στο Ηνωμένο Βασίλειο.

Σε διάφορες τεχνητές γλώσσες, όπως στην Ithkuil, στην ατλαντική για την ταινία ''Η χαμένη Ατλαντίδα'' της Disney και στη γλώσσα Minbari για την τηλεοπτική σειρά *[[Babylon 5]]*.

## Δείτε επίσης

* Ελικηδόν
* Ρόγκο ρόγκο
* Κατοπτρική γραφή

## Παραπομπές


## Εξωτερικοί σύνδεσμοι
* ΖιγκΖαγκ εΠάνω 

Κατηγορία:Ελληνική γλώσσα
Κατηγορία:Συστήματα γραφής
Ηλίας Βουτιερίδης

Ο **Ηλίας Βουτιερίδης** (1874 - 10 Αυγούστου 1941) ήταν Έλληνας ιστορικός της ελληνικής λογοτεχνίας, ποιητής, πολεμιστής και δημοσιογράφος. 

## Βιογραφία
Γεννήθηκε στο Σουλινά στη Ρουμανία όταν ο πατέρας του υπηρετούσε εκεί ως προξενικός υπάλληλος. Στην Κρητική επανάσταση του 1897 συμμετείχε ως εθελοντής στο τμήμα του Ιωάννη Νταφώτη. Τις εντυπώσεις του απο τον αγώνα τις στο έργο του *«Πολεμικόν Ημερολόγιον της Κρητικής Επαναστάσεως του 1897»*. Το 1900 εξέδωσε τη ποιητική του συλλογή «Σύννεφα».

Από το 1903 συνεργάσθηκε με το δημοτικιστικό περιοδικό Νουμάς που εκδιδόταν από τον Δ. Ταγκόπουλο. Μεγάλο μέρος δε αυτού το έγραφε ο Βουτιερίδης με τα ψευδώνυμα «Γρίφιλος», «Γοργίας», «Σταύρος Λαμπέτης» και «Τίμωνας».

Ο Βουτιερίδης υπήρξε ένας από τους μεγαλύτερους αγωνιστές του ακραίου δημοτικισμού. Αντίθετα στη τέχνη του παρόλο ότι ήταν συντηρητικός δεν παρέμεινε μακριά από την επίδραση των νεωτεριστικών ιδεών της εποχής του.  

Ως δημοσιογράφος υπήρξε από τους επιφανέστερους στην εποχή του και είχε χρηματίσει δύο φορές Πρόεδρος της Ενώσεως Συντακτών των Αθηναϊκών εφημερίδων το 1920 και 1923. Το 1923 διορίσθηκε ως γραμματέας στην Εθνική Βιβλιοθήκη της Ελλάδας. Υπήρξε επίσης Καθηγητής της Δραματικής Σχολής του Εθνικού Θεάτρου καθώς επίσης και Γραμματεύς στην Εθνική Βιβλιοθήκη.

Η σύζυγός του, Ναταλία, απεβίωσε το 1982. Από τον γάμο τους απέκτησαν έναν γιο, τον Περικλή.

## Εργογραφία
Στο έργο του εκτός από την *Πολεμικόν Ημερολόγιον της Κρητικής Επαναστάσεως του 1897*, συγκαταλέγεται η *Ιστορία της Νεοελληνικής Λογοτεχνίας* (δίτομο έργο για το διάστημα 1453-1800, εκδόθηκε το 1924- 1927, η *Σύντομη Ιστορία της νεοελληνικής λογοτεχνίας* (καλύπτει το διάστημα 1000-1930 και εκδόθηκε το 1933), *Νεοελληνική Στιχουργική* (1929) και πολλές μεταφράσεις αρχαίων λυρικών. Επίσης δημοσίευσε πολλές ποιητικές συλλογές, δράματα καθώς και μεταφράσεις. Κάποιες από τις ποιητικές του συλλογές είναι: *Σύννεφα, Προσκυνητής , Μυστική Λειτουργεία, Ελεγειακά.*

## Παραπομπές


Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες δημοσιογράφοι του 19ου αιώνα
Κατηγορία:Καθηγητές της Δραματικής Σχολής του Εθνικού Θεάτρου
Κατηγορία:Έλληνες επαναστάτες
Κατηγορία:Έλληνες συγγραφείς του 19ου αιώνα
Κατηγορία:Έλληνες συγγραφείς του 20ού αιώνα
Κατηγορία:Έλληνες δημοσιογράφοι του 20ού αιώνα
Κρεμμύδι

thumb|307px|right|Καλλιέργεια με  κρεμμύδια
Το **κρεμμύδι** είναι φυτό, γνωστό και με τα ονόματα *κρόμμυον* ή *Άλλιον το κοινό*. Το κρεμμύδι είναι λαχανικό με επιστημονική ονομασία *Άλλιο το κρόμμυο* (*Allium cepa*) και πιθανή προέλευση από τη νοτιοανατολική Ασία. Τα φύλλα αλλά και ο βολβός του, κοινώς γνωστά ως *φρέσκο κρεμμύδι* & *ξηρό κρεμμύδι* αντίστοιχα, τρώγονται, έχοντας χαρακτηριστική καυτερή γεύση και άρωμα, που μετριάζεται αν το κρεμμύδι μαγειρευτεί. Είναι γνωστό εδώ και χιλιάδες χρόνια, καθώς θεωρούνταν -όχι άδικα- δυναμωτικό αλλά και με ιαματικές ιδιότητες, ενώ η εύκολη καλλιέργειά του και η μεγάλη διάρκεια ζωής σε αποθήκευση βοήθησαν στη διάδοσή του. Τρώγεται ωμό αλλά χρησιμοποιείται και ως γευστική προσθήκη σε πάρα πολλά πιάτα της ελληνικής αλλά και διεθνούς κουζίνας.

## Εξωτερικοί σύνδεσμοι
* 
* 

Κατηγορία:Λαχανικά
Κατηγορία:Βρώσιµες ρίζες και κόνδυλοι
Κατηγορία:Λειριοειδή
Κατηγορία:Χλωρίδα της Κίνας
Κατηγορία:Σαλάτες
Κατηγορία:Σύμβολα της Γιούτα
Κατηγορία:Χλωρίδα της Νότιας Αμερικής
Κατηγορία:Χλωρίδα του Μεξικού
Κατηγορία:Χλωρίδα της Κεντρικής Αμερικής
Χερσόνησος Κασσάνδρας

Η **Κασσάνδρα** (*σπανιότερα *'Φλέγρα**'') είναι η δυτικότερη [[χερσόνησος]] της [[Χαλκιδική|Χαλκιδικής]], η οποία εκτείνεται μεταξύ του [[Θερμαϊκός κόλπος|Θερμαϊκού κόλπου]] και του [[Κόλπος Κασσάνδρας|Κόλπου Κασσάνδρας]]. Τα ύψη της είναι χαμηλά με ψηλότερο σημείο τα Λιβαδάκια στα 353 μέτρα. Καλύπτεται από δάση πεύκων που φθάνουν ως τη θάλασσα και καλλιεργημένες εκτάσεις. Στην αρχαιότητα, ονομάζονταν και **Παλλήνη''' και σε δύο σύντομες και ατελείς επιτομές των "Γεωγραφικών" του Στράβωνα αναφέρονται οι αρχαίοι οικισμοί: Κασσάνδρεια, Άφυτις, Μένδη, Σκιώνη και Σάνη.  

Είναι ένα από τα πιο φημισμένα μέρη στην Χαλκιδική με ιδιαίτερη τουριστική ανάπτυξη, έχοντας να επιδείξει πάρα πολλά όσον αφορά τον πολιτιστικό και τον τουριστικό τομέα. Η περιοχή  προσελκύει τουρίστες και επενδυτές από όλες τις άκρες της γης.  

Πρωτεύουσα του ομώνυμου δήμου αποτελεί η Κασσάνδρεια που γεωγραφικά δεσπόζει ακριβώς στο κέντρο της χερσονήσου. Η Κασσάνδρα διαθέτει Πυροσβεστικό Κλιμάκιο  και Αστυνομικό Τμήμα.  

Στην χερσόνησο της Κασσάνδρας βρίσκονται οι οικισμοί:
*Νέα Ποτίδαια
*Νέα Φώκαια
*Ακτή Σάνη
*Άφυτος
*Καλλιθέα
*Κρυοπηγή
*Πολύχρονο
*Χανιώτη
*Πευκοχώρι
*Παλιούρι

*Κασσάνδρεια
*Σίβηρη
*Κασσανδρινό
*Φούρκα
*Καλάνδρα
*Νέα Σκιώνη
*Λουτρά Αγίας Παρασκευής
*Αγία Παρασκευή

## Παραθεριστικοί τουριστικοί οικισμοί
μικρογραφία|Παραλία Ελάνης.|233x233εσ
Στην Κασσάνδρα υπάρχει και πλήθος οικισμών οι οποίοι κατοικούνται κυρίως κατά τους καλοκαιρινούς μήνες. Χαρακτηριστικά τέτοια παραδείγματα αποτελούν ο οικισμός της Ελάνης και της Σίβηρης

## Εξωτερικοί σύνδεσμοι

* Ανακαλύψτε τη χερσόνησο της Κασσάνδρας από τον ιστότοπο https://www.topoguide.gr/.

## Παραπομπές


Κ
Κασσάνδρας
Σχολή Εφέδρων Αξιωματικών Πεζικού

thumb|right|100px|Διακριτικό βαθμού ΔΕΑ πεζικού. 
Η **Σχολή Εφέδρων Αξιωματικών Πεζικού** (γνωστή και με τα αρχικά της, **Σ.Ε.Α.Π.**), είναι στρατιωτική σχολή όπου εκπαιδεύονται οι Υποψήφιοι Έφεδροι Αξιωματικοί (ΥΕΑ) πεζικού Ελλάδας και Κύπρου προκειμενου να πάρουν το βαθμό του  Δόκιμου Εφέδρου Αξιωματικού (ΔΕΑ). Επιπρόσθετα, εκτός από τους ΥΕΑ του Πεζικού, εκεί εκπαιδεύονται και οι ΥΕΑ των Σωμάτων για τρεις εβδομάδες (πριν μεταφερθούν στις αντίστοιχες σχολές ανά Σώμα πλην του Σώματος Οικονομικού του οποίου οι ΥΕΑ παραμένουν και τους 4 μήνες). Βρίσκεται στο Ηράκλειο της Κρήτης και η φοίτηση διαρκεί τέσσερις μήνες. Η τετράμηνη θητεία χωρίζεται σε δύο μέρη. Το πρώτο δίμηνο (αλφάς ή άλφα, Α΄ ΥΕΑ ή ΥΕΑ/Α, διοικούμενοι) και το δεύτερο (βητάς, Β΄ ΥΕΑ ή ΥΕΑ/Β, διοικούντες).
 
Η φοίτηση στην Σ.Ε.Α.Π. περιλαμβάνει καθημερινή γυμναστική άσκηση, ασκήσεις πειθαρχίας καθώς επίσης και εκπαίδευση σε όλα τα όπλα του πεζικού. Οι μαθητές της Σ.Ε.Α.Π.  με το τέλος της εκπαίδευσής τους ονομάζονται Δόκιμοι Έφεδροι Αξιωματικοί (Δ.Ε.Α.) πεζικού και παραμένουν ακόμα ένα μήνα στην Σ.Ε.Α.Π. στην Πτέρυγα Ειδικής Εκπαιδεύσεως για τις ειδικότητες του Πολυβολητή, Ολμιστή και χειριστή Α.Τ. Όπλων (για την ειδικότητα του τυφεκιοφόρου ακολουθούν αντίστοιχη εκπαίδευση ενός μήνα στο Λιτόχωρο), με εξαίρεση τους Δόκιμους Ειδικών Δυνάμεων που συνεχίζουν στο ΚΕΑΠ στη Ρεντίνα. Τοποθετούνται στις μονάδες πεζικού του Στρατού Ξηράς (ή αναλόγως Αεροπορίας, Ναυτικού, Στρατονομίας). Συνήθως τους ανατίθενται καθήκοντα διμοιρίτη (επικεφαλής διμοιρίας), Δκτη Λόχου (στα Τ.Ε.) και υπηρεσίες αξιωματικών (αξιωματικός υπηρεσίας μονάδας κ.λπ.). Απολύονται από τις τάξεις του στρατού ως έφεδροι ανθυπολοχαγοί ενώ, επιπρόσθετα, οι εξ Ελλάδος Δ.Ε.Α. υπηρετούν πέντε μήνες περισσότερους από τους απλούς στρατιώτες. Στην εφεδρεία φτάνουν μέχρι τον βαθμό του Λοχαγού. Επίσης κατ' εξαίρεση μπορούν να φτάσουν και ως τον βαθμό του Ταγματάρχη εφ' όσον πληρούν ορισμένες προυποθέσεις.
## Εξωτερικοί σύνδεσμοι
*

Κατηγορία:Ελληνικός Στρατός
Εφεδρων Αξιωματικων Πεζικου
2046 (ταινία)

***2046*** είναι ο τίτλος κινέζικης ταινίας, παραγωγής 2004, σε σκηνοθεσία Γουόνγκ Καρ Γουάι και με πρωταγωνιστές τους Τόνι Λιούνγκ Τσίου Γουάι, Ζανγκ Ζιγί, Γκονγκ Λι, Φέι Γουόνγκ και Τακούγια Κιμούρα.

## Υπόθεση

Η ταινία μπορεί να θεωρηθεί συνέχεια της προηγούμενης ταινίας του Γουόνγκ Καρ Γουάι *[[Ερωτική Επιθυμία|Ερωτική επιθυμία]]* (*In the Mood for Love*), καθώς περιγράφει την ιστορία του ίδιου πρωταγωνιστή, του Τσόου (τον υποδύεται και πάλι ο Τόνι Λιούνγκ Τσίου Γουάι), από τη στιγμή που επιστρέφει από τη Σινγκαπούρη, όπου εργαζόταν ως συγγραφέας, στο Χονγκ Κονγκ, και νοικιάζει ένα δωμάτιο στο ξενοδοχείο Oriental με τον αριθμό 2047, ακριβώς απέναντι δηλαδή από το δωμάτιο με τον αριθμό 2046. Ο αριθμός 2046 έχει ιδιαίτερη σημασία για τον πρωταγωνιστή, καθώς συναντιόταν σε δωμάτιο ξενοδοχείου με τον αριθμό αυτό με τη Σου Λι Ζεν για να γράψουν ένα μυθιστόρημα πολεμικών τεχνών. Η Σου Λι Ζεν (την οποία υποδυόταν η Μάγκι Τσενγκ (Maggie Cheung) στην ταινία *Ερωτική επιθυμία*) ήταν ο μεγάλος έρωτας της ζωής του, που όμως δεν ευδοκίμησε ποτέ και στην οποία ο Τσόου είναι ακόμα προσκολλημένος. Καθώς η ταινία εξελίσσεται, παρακολουθούμε τις σχέσεις του Τσόου με διάφορες γυναίκες, που όμως δεν καταφέρνουν να τον κάνουν να ξεχάσει την Σου Λι Ζεν. Παράλληλα, ο Τσόυ ξεκινάει να γράφει ένα φουτουριστικό μυθιστόρημα με τον τίτλο *2046*. Στο μυθιστόρημα αυτό, "2046" ονομάζεται μια πόλη στην οποία καταφεύγουν οι άνθρωποι για να βρουν τις χαμένες τους αναμνήσεις. Σύμφωνα με τον Τσόου, στην πόλη "2046" "τίποτα δεν αλλάζει και όποιος φτάνει εκεί δεν γυρίζει πίσω ποτέ".

## Παραγωγή
Ο φωτισμός, η φωτογραφία και η μουσική συμβάλλουν στη λυρική, μελαγχολική ατμόσφαιρα της ταινίας. Το κεντρικό μουσικό θέμα έχει συνθέσει ο Σιγκέρου Ουμεμπαγιάσι.

## Βραβεία και συμμετοχές
Το σάουντρακ της ταινίας βραβεύτηκε στα Golden Horse Awards στην Ταϊβάν και στο Διεθνές Φεστιβάλ Κινηματογράφου στο Χονγκ Κονγκ.

Το 2004, η ταινία προβλήθηκε στο 45ο Φεστιβάλ Κινηματογράφου Θεσσαλονίκης στο πλαίσιο του αφιερώματος *Μεγάλοι δημιουργοί του καιρού μας.*

## Δείτε επίσης
* Επίσημο site της ταινίας ''Ερωτική επιθυμία''

## Παραπομπές


## Εξωτερικοί σύνδεσμοι
* Επίσημο site
* http://www.sonyclassics.com/2046/main.html
* Κριτική της ταινίας στο Rotten Tomatoes

Κατηγορία:Κινέζικες ταινίες
Κατηγορία:Ταινίες επιστημονικής φαντασίας
Κατηγορία:Δραματικές ταινίες
Κατηγορία:Αισθηματικές ταινίες
Κατηγορία:Ταινίες του 2004
Κατηγορία:Ιαπωνόφωνες ταινίες
Κατηγορία:Ταινίες παραγωγής Sony Pictures Classics
Κατηγορία:Κινεζόφωνες ταινίες
Καρκινική γραφή

thumb|right|
[thumb|right|ΝΙΨΟΝΑΝΟΜΗΜΑΤΑΜΗΜΟΝΑΝΟΨΙΝ Καρκινική γραφή, [Μονή Μαλεβής Αρκαδίας.]]
**Καρκινικές επιγραφές** ή **καρκίνοι** ονομάζονται συμμετρικές φράσεις οι οποίες μπορούν να διαβαστούν το ίδιο είτε από την αρχή είτε από το τέλος.

## Παραδείγματα
Π.χ. τα ονόματα "ΑΝΝΑ" ή "ΣΑΒΒΑΣ", αλλά και πόλεις όπως "ΣΕΡΡΕΣ" είναι καρκινικές. Όπως και η λέξη "άλλα" ή "αλλά", .

Η γνωστότερη καρκινική επιγραφή είναι η:
"Νίψον ανομήματα μη μόναν όψιν"
(σε ελεύθερη μετάφραση στα νέα ελληνικά: πλύνε τις αμαρτίες, όχι μόνο το πρόσωπο) η οποία χαρασσόταν συχνά σε πηγές.

Παρόμοιες επιγραφές είναι οι:

"Νοσώ. Σύ ος η ίαμα, Ιησού, σώσον"
"Σος ειμί, τίμιε, σός"
"Σοφά ται μη, γη μια τάφος"

Πολλοί τέτοιοι στίχοι έχουν γραφτεί από Βυζαντινούς, ανάμεσά τους και ο αυτοκράτορας Λέων ο Σοφός, αλλά και από Λατίνους μοναχούς. Οι Ρωμαίοι είχαν επίσης γράψει καρκινικές επιγραφές με παράδειγμα την:
"In girum imus nocte et consumimur igni"
(Μπαίνουμε στη νύχτα και μας καταναλώνει η φωτιά - αναφερόμενο σε έντομα που πέφτουν στη φλόγα, τη νύχτα).

## Καρκινικά κείμενα
Υπό μια ευρύτερη έννοια, έχουμε καρκινικές φράσεις όπου η "καρκινική μονάδα" είναι η λέξη, και καρκινικά κείμενα όπου "καρκινική μονάδα" είναι η πρόταση. Ένα καρκινικό κείμενο διαβάζεται ανάποδα πρόταση-προς-πρόταση. Στην αγγλική γλώσσα, παραδείγματα καρκινικών (ή παλίνδρομων) κειμένων είναι το ποίημα Doppelganger του Τζέιμς Α. Λίντον και ο διάλογος "Crab Canon" στο βιβλίο "Gödel, Escher, Bach" του Ντάγκλας Χοφστάντερ. Στην ελληνική γλώσσα, πρόσφατο παράδειγμα έχουμε στη συλλογή διηγημάτων "ΛΑΘΟΣ ΟΔΗΓΙΕΣ" που κυκλοφόρησε τον Μάιο του 2008, όπου ο συγγραφέας Αλέκος Παπαδόπουλος έχει συμπεριλάβει τρία καρκινικά κείμενα ("Στον Αστερισμό του Καρκίνου", "Καρκινικός Κώδικας", "Καρκινοβασίες"), όπου η "καρκινική μονάδα" είναι η πρόταση. Στα ελληνικά κυκλοφορεί επίσης το βιβλίο "707 Καρκινικές φράσεις: ...ένα παιχνίδι λέξεων...", της Σοφίας Σταμπολίτη.

## Ετυμολογία
Ο χαρακτηρισμός "καρκινική επιγραφή" προέρχεται από την κίνηση του "καρκίνου" (κάβουρα), ο οποίος κινείται πλαγίως, και προκειμένου να προχωρήσει μπροστά πηγαίνει δεξιά-αριστερά-δεξιά-αριστερά. Διαβάζοντας μια καρκινική επιγραφή, το βλέμμα μας πηγαίνει από αριστερά προς τα δεξιά και μετά από τα δεξιά προς τα αριστερά, όπως δηλαδή θα κινείτο αν παρακολουθούσε έναν κάβουρα (καρκίνο) να προχωρά. Εξού και ο όρος "καρκινική" επιγραφή.

Στις ευρωπαϊκές γλώσσες, για τον χαρακτηρισμό των καρκινικών επιγραφών χρησιμοποιείται η λέξη "παλίνδρομοι".

## Παραπομπές

## Εξωτερικές πηγές
Έχουν γίνει προσπάθειες σε διάφορες γλώσσες, συνήθως με χρήση ειδικού λογισμικού, να κατασκευαστούν εκτεταμένα παλίνδρομα κείμενα. Τα αποτελέσματα, ενίοτε αμφιλεγόμενα, είναι κείμενα με χιλιάδες λέξεις.
* αγγλικά
* γαλλικά 

Κατηγορία:Παιχνίδια λέξεων
Κατηγορία:Συμμετρία
Χουνγκ Γκαρ

μικρογραφία|Χουνγκ Γκαρ
Το **Χουνγκ Γκαρ** Κουνγκ Φου είναι το αυθεντικό σύστημα πολεμικών τεχνών των μοναχών Σαολίν στην νότια Κίνα.  

Το στυλ Κουνγκ Φου αυτό είναι γνωστό για τις δυνατές (σταθερές) στάσεις του σώματος που αξιοποιεί, καθώς και την προτίμηση του για γειωμένη πάλη (αποφεύγονται το σήκωμα τον ποδιών και τα «ακροβατκά»). Φημίζεται ιδιαίτερα η στάση του αλόγου, ενώ γενικά βασίζεται στις κινήσεις πέντε ζώων (του δράκου, της τίγρης, του γερανού, του φιδιού και της λεοπάρδαλης) - κυρίως της τίγρης, που αντιπροσωπεύει την σθεναρότητα (Γιανγκ), και του γερανού, που αντιπροσωπεύει την ηπιότητα (Γιν). Καμιά φορά αποκαλείται «Στυλ Τίγρης και Γερανού». Ακόμα, ενσωματώνει τις κυκλικές κινήσεις των πέντε στοιχείων (του μετάλλου, της φωτιάς, του νερού, της γης και του ξύλου). Στο Χούνγκ Γκαρ παράγεται δύναμη με ισχυρά βήματα, χρησιμοποιώντας χαμηλές στάσεις καθώς και απότομες μεταβιβάσεις απ' τ' αριστερά στα δεξιά κι αντίστροφα.  

Το Χουνγκ Γκαρ, επίσης, είναι η Κινέζικη πολεμική τέχνη στην οποία, κατά πλειονότητα, βασίζεται η κάμψη της γης στην αμερικάνικη τηλεοπτική σειρά κινουμένων σχεδίων «Άβαταρ: Ο Τελευταίος Μαχητής του Ανέμου» και «Άβαταρ: Ο θρύλος της Κόρρα».

## Προπόνηση
Ο μαθητής παραδοσιακά προπονείται στις στάσεις του Χουνγκ Γκαρ από μερικούς μήνες μέχρι και τρία χρόνια, συχνά να κάθεται στην στάση του αλόγου για ώρες προτού μάθει κάποια Φόρμα (γνωστές και ως Taolu, οι Φόρμες στο Κουνγκ Φου είναι το αντίστοιχο των Κάτα στο Καράτε). Κάθε Φόρμα, έπειτα, μπορεί να χρειαστεί περίπου ένα χρόνο για να διδαχθεί, με την χρήση των όπλων να διδάσκεται τελευταία. Παρόλ' αυτά, στη σύγχρονη εποχή αυτός ο τρόπος προπόνησης θεωρείται οικονομικά ανέφικτος και μη πρακτικός για τους μαθητές, οι οποίοι έχουν πολλές άλλες ασχολείες εκτός από το να διδάσκονται Κουνγκ Φου.

Το Χουνγκ Γκαρ συχνά χαρακτηρίζεται λανθασμένα ως αποκλειστικά εξωτερικό. Δηλαδή, ότι εστιάζει την ωμή φυσική δύναμη, αγνοώντας την καλλιέργεια του πνεύματος.

## Είδη
Άλλα κύρια είδη Κουνγκ Φου είναι:

*Βόρειο Σαολίν
*Γουίν Τσουν
*Μπα Γκούα
*Τσόι Λι Φατ
*Τάι Τσι Τσουάν

Κατηγορία:Κινεζικές πολεμικές τέχνες
Κατηγορία:Πολιτισμός της Κίνας
Άγιος Αθανάσιος

Με το όνομα **Άγιος Αθανάσιος** μπορεί να αναφέρεται σε οποιοδήποτε από τα παρακάτω.

## Πρόσωπα
*Μέγας Αθανάσιος
*Άγιος Αθανάσιος Αθωνίτης

## Οικισμοί

### Κωμοπόλεις
* Άγιος Αθανάσιος Δράμας
* Άγιος Αθανάσιος Θεσσαλονίκης

### Δήμοι
* Άγιος Αθανάσιος Λεμεσού
* Άγιος Αθανάσιος (συνοικία)

### Χωριά
* Άγιος Αθανάσιος Αιτωλοακαρνανίας
* Άγιος Αθανάσιος Αττικής
* Άγιος Αθανάσιος Αρκαδίας
* Άγιος Αθανάσιος Άρτας
* Άγιος Αθανάσιος Γρίβας Κιλκίς
* Άγιος Αθανάσιος Δράμας
* Άγιος Αθανάσιος Ευρυτανίας
* Άγιος Αθανάσιος Εύβοιας
* Άγιος Αθανάσιος Ηλείας
* Άγιος Αθανάσιος Κέρκυρας
* Άγιος Αθανάσιος Καβάλας
* Άγιος Αθανάσιος Καρδίτσας
* Άγιος Αθανάσιος Κορώνειας Βοιωτίας
* Άγιος Αθανάσιος Κυριακίου Βοιωτίας
*Άγιος Αθανάσιος Λακωνίας
* Άγιος Αθανάσιος Λεμεσού
* Άγιος Αθανάσιος Μαγνησίας
* Άγιος Αθανάσιος Μεσσηνίας
* Άγιος Αθανάσιος Ξάνθης
* Άγιος Αθανάσιος Πέλλας
* Νέος Άγιος Αθανάσιος Πέλλας
* Άγιος Αθανάσιος Φλώρινας
* Άγιος Αθανάσιος Φωκίδος

## Γεωγραφικά στοιχεία

* Άγιος Αθανάσιος, όρος της Πελοποννήσου
* Άγιος Αθανάσιος, βραχονησίδα στον Κορινθιακό Κόλπο

## Θρησκευτικά κτίσματα

### Μονές

* Άγιος Αθανάσιος Αχαΐας
* Άγιος Αθανάσιος Ζηγκοβίστης
* Άγιος Αθανάσιος Σφηνίσσης Ημαθίας

### Ναοί

* Άγιος Αθανάσιος (Αλεποχώρι Έβρου)
* Άγιος Αθανάσιος (Θεσσαλονίκη)
* Άγιος Αθανάσιος (Μέσα Βουκολιές Κισάμου)
* Άγιος Αθανάσιος (Μεταξάδες Έβρου)
* Άγιος Αθανάσιος του Μουζάκη
* Άγιος Αθανάσιος των Ελλήνων

Κατηγορία:Αποσαφηνίσεις ελληνικών τοπωνυμίων
Κατηγορία:Αθανάσιος Αλεξανδρείας
Σκορπιός (μηχανή)

Ο **Σκορπιός** ήταν αρχαία πολεμική μηχανή (καταπέλτης) της Ρωμαϊκής περιόδου αλλά και αργότερα της Βυζαντινής.
## Περιγραφή
Ο Σκορπιός χαρακτηρίζονταν ως βαρύ πολεμικό όπλο. Φερόταν πάνω σε άμαξα την οποία έσερναν συνήθως βόδια και αποτελούσε πολιορκητική μηχανή μορφής λιθοβόλου καταπέλτη, ενώ χρησιμοποιούνταν και για τη ρίψη βαριών βελών εναντίον προσωπικού. 

Το όνομα της μηχανής αυτής οφείλεται sτο γεγονός ότι στο μπροστινό μέρος φερόταν διπλός οίακας (στροφείο) που περιέστρεφε διπλό σχοινί, ανάμεσα στο οποίο περνούσε ο καταπέλτης (συνήθως μακριά δοκός), η οποία και κατέληγε σε τεχνητό εσω-κοίλωμα, μέσα στο οποίο τοποθετούσαν βαρύ λίθο ή ένα μεγάλο βέλος.
 
Όταν δε η δοκός άρχιζε να παρουσιάζει από τις συστροφές του σχοινιού κύρτωση την απελευθέρωναν και λειτουργούσε έτσι ως λιθοβόλος καταπέλτης. Η δε διάταξη και χρήση αυτής της μηχανής θύμιζε απόλυτα τον ιοβόλο σκορπιό και κατά την όψη και κατά τη δράση.

Τον **Σκορπιό** τον χρησιμοποιούσαν ως βασική πολιορκητική μηχανή σε (κλασσικά) χαμηλά τείχη και δικαιολογημένα έτσι να έχει χαρακτηριστεί ως ο πρόγονος του σύγχρονου πυροβολικού.

Κατηγορία:Αρχαία ιστορία
Κατηγορία:Αρχαία τεχνολογία
Κατηγορία:Αρχαίες πολεμικές μηχανές
Σκορπιός (ψάρι)

Ο **Σκορπιός**, **Σκορπίνα** ή **Σκόρπαινα** (*Scorpaena)*) είναι γένος ψαριών της οικογένειας των Σκορπενιδών (*Scorpaenidae*) της ομοταξίας των ακανθοπτερυγίων στο οποίο περιλαμβάνονται ευμεγέθη ψάρια των θερμών και εύκρατων θαλασσών. Φέρουν σώμα πεπιεσμένο με ογκώδη κεφαλή και με αρκετά ανεπτυγμένα πτερύγια ενώ το σώμα του από την κοιλιά και κάτω είναι λεπτό. Κύρια χαρακτηριστικά τους είναι το κόκκινο ως επί το πλείστον χρώμα και ο μεγάλος αριθμός ακάνθων που φέρουν στο κεφάλι και τη ράχη, των οποίων τα νύγματα είναι οδυνηρά αλλά και λίγο επικίνδυνα.

Οι σκορπίνες είναι ψάρια αδηφάγα και τρέφονται  από άλλα μικρότερα ψάρια. Το κρέας τους είναι κάτασπρο και από τα πιό κατάλληλα στη παρασκευή εξαίρετου ζωμού. Για το λόγο αυτό, στα εστιατόρια σερβίρονται ως σούπα.

Γνωστότερα είδη στις ελληνικές θάλασσες είναι η "σκορπίνα ο χοίρος" και η "σκορπίνα η γραμφή".

Ο Σκορπιός αλιεύεται με δίχτυα και με όλα τα είδη αγκιστριών. Απαιτείται ιδιαίτερη προσοχή στην αφαίρεση του αγκιστριού, ασφαλέστερο πιάσιμο είναι από το κάτω χείλος του. Αρκετή ώρα από την αλίευσή του διατηρείται ζωντανός και σε κάθε πλησίασμα μπορεί να φουσκώσει και να αναπηδήσει προκαλώντας νύγματα που φέρνουν διαπεραστικό πόνο. 
Ο πόνος από νύγμα σκορπιού επουλώνεται με επίθεμα από 2-3 κόκκους υπερμαγγανικού καλίου που εξουδετερώνει και το δηλητήριό του.

*Η αλιεία του σκορπιού στις ελληνικές θάλασσες, από στατιστική άποψη, παρακολουθείται. Συγκεκριμένα το 2001 αλιεύθηκαν 725 τόνοι, το 2002 506 τόνοι και το 2003 662 τόνοι.

## Δείτε επίσης

*Αλιεία
*Κατάλογος ελληνικών αλιευμάτων  

## Παραπομπές


Κατηγορία:Σκορπαινόμορφα
Κατηγορία:Ψάρια ελληνικών θαλασσών
Κατηγορία:Αλιεύματα
Σκορπιός Λευκάδας

Ο **Σκορπιός** είναι μικρό νησί του Ιονίου. Βρίσκεται στα ανατολικά της Λευκάδας, στα πρόσγεια του νοτίου στομίου του κόλπου Αλέξανδρου. 

Ανήκει στο σύμπλεγμα των Πριγκηπονήσων και, μέσω αυτού, στο ευρύτερο σύμπλεγμα των των Τηλεβοΐδων νήσων. Διοικητικά ανήκει στον δήμο Μεγανησίου. Βόρεια του Σκορπιού βρίσκεται η νησίδα Σκορπίδι.

To 1963 ο Σκορπιός πωλήθηκε στον Έλληνα εφοπλιστή Αριστοτέλη Ωνάση, ο οποίος χρησιμοποίησε το νησί ως ιδιωτικό θέρετρο και τόπο κατοικίας. Ο εφοπλιστής ανακαίνισε τη βίλα που υπήρχε στο νησί από τον 19ο αιώνα, δίνοντάς της μάλιστα χαρακτηριστικό ροζ χρώμα, και κατασκεύασε λίγα ακόμη κτίρια, καθώς και ιδιόκτητο λιμάνι όπου για πολλά χρόνια ελλιμενιζόταν η θαλαμηγός του Χριστίνα. Στο νησί υπάρχει και το κοιμητήριο της οικογένειας Ωνάση, καθώς κοντά στο εκκλησάκι του βρίσκονται οι τάφοι του Αριστοτέλη Ωνάση, του γιου του Αλέξανδρου και της κόρης του Χριστίνας.

Μετά και τον θάνατο της Χριστίνας, τον Σκορπιό κληρονόμησε η κόρη της, Αθηνά Ρουσσέλ-Ωνάση, η οποία το 2013 εκμίσθωσε το νησί στην κόρη του Ρώσου μεγιστάνα Ντμίτρι Ριμπολόβλεβ, παρά το γεγονός ότι η διαθήκη του Ωνάση όριζε ότι το νησί πρέπει να παραχωρηθεί στο ελληνικό Δημόσιο. Η οικογένεια Ριμπολόβλεβ σκοπεύει να κατασκευάσει στο νησί πολυτελή καταλύματα και βίλες.

## Πηγές - αναφορές
*To Capital.gr στον Σκορπιό του Ριμπολόβλεφ - Τι έχει αλλάξει
*Η «χρυσή» επένδυση Ριμπολόβλεφ στον Σκορπιό

## Παραπομπές


thumb|left|300px|Χάρτης του Σκορπιού

Κατηγορία:Επτάνησα
Κατηγορία:Περιφερειακή ενότητα Λευκάδας
Κατηγορία:Ελληνικές βραχονησίδες
Κατηγορία:Ιδιωτικά νησιά Ελλάδας
Κατηγορία:Οικογένεια Ωνάση
Κατηγορία:Δήμος Μεγανησίου
Σκορπιός (μυθολογία)

Κατά την Ελληνική Μυθολογία ο **Σκορπιός** ήταν ακόλουθος της θεάς Άρτεμης και ο οποίος κατ΄ εντολή της φόνευσε τοξεύοντας βέλος τον Ωρίωνα όταν ο δεύτερος προσπάθησε να βιάσει τη Θεά.

Κατά τον μύθο και ο Ωρίωνας αλλά και ο φονιάς του, Σκορπιός, καταστερώθηκαν στο ζωδιακό κύκλο από τον Δία με την εντολή (διάταξη) να ανατέλλει ο ένας όταν δύει ο άλλος.

Κατηγορία:Πρόσωπα της ελληνικής μυθολογίας
Ωρίων

Ο όρος **Ωρίων** ή **Ωρίωνας** μπορεί να αναφέρεται στα εξής:
* Ωρίων (μυθολογία): Πρόσωπο στην Ελληνική Μυθολογία
* Ωρίων (αστερισμός): Αστερισμός
* Ωρίων ο Θηβαίος της Αιγύπτου,  γραμματικός, συγγραφέας του έργου / ανθολογίου «Συναγωγή γνωμών»
* Ωρίων ο Αλεξανδρεύς, ταυτίζεται με τον Ωρίωνα το Θηβαίο
* Ωρίων ή Ώρος ο Μιλήσιος

## Πλοία
* Ωρίων Ι (φαρόπλοιο): πλοίο του Ελληνικού Ναυτικού
* Ωρίων ΙΙ (Πετρελαιοφόρο): πετρελαιοφόρο του Ελληνικού Ναυτικού

## Δείτε επίσης
Ώρος (αποσαφήνιση)
Δίγαμμα

Το **δίγαμμα** (**Ϝ** **ϝ** σε αρχαίες επιγραφές, μεταγενέστερα **Ϛ ϛ** μόνο ως αριθμός) πιθανώς ονομαζόμενο **ϝαῦ** (*βαυ*, ΔΦΑ: *wau*) αρχικά, ήταν το έκτο γράμμα σε πρώιμες μορφές του ελληνικού αλφαβήτου. Η φωνητική αξία του ήταν ένας ασθενής διχειλικός συμφωνικός φθόγγος, όπως το αγγλικό *w* (). Ο φθόγγος αυτός υπέστη σίγαση νωρίς – πριν τον 8ο αιώνα π.Χ. – στις Ιωνικές και Αττικές διαλέκτους της αρχαίας ελληνικής, αλλά διατηρήθηκε για περισσότερο χρόνο σε άλλες διαλέκτους. Το γράμμα Ϝ εμφανίζεται σε επιγραφές μέχρι τον 4ο αιώνα π.Χ.

Πιθανολογείται ότι το αρχικό όνομα του γράμματος ήταν "ϝαῦ" ([wau]), κατά τη φωνητική του αξία και το ανάλογο φοινικικό γράμμα *ουάου*. Τη μεταγενέστερη ονομασία "δίγαμμα" οφείλει στο σχήμα του (δις + γάμμα – διπλό, δύο φορές γάμμα). [αριστερά|μικρογραφία|[Στατήρας της Ολυμπίας της 107ης (352 π.Χ.) διοργάνωσης των αρχαίων ολυμπιακών αγώνων. Απεικόνιση του Δία και αετού, επιγραφή *FΑΛΕΙΩΝ*]]Την ύπαρξη του δίγαμμα στον Όμηρο κατέδειξε ο Άγγλος φιλόλογος Μπέντλεϊ, εξηγώντας πλήθος μετρικών ανωμαλιών και χασμωδιών στη γλώσσα των ομηρικών επών, που οφείλονταν στην απουσία του γράμματος κατά τη καταγραφή των επών με το κλασσικό ευκλείδειο αλφάβητο των 24 γραμμάτων (σε χρήση από το 403 π.Χ. μέχρι σήμερα) που δεν περιείχε πλέον το δίγαμμα. 
Στην παμφυλική διάλεκτο υπήρχε άλλο ένα γράμμα με αξία επίσης παρόμοια με το [v] ή [w], αλλά ξεχωριστό από το δίγαμμα, που είχε τη μορφή Ͷ|x16px και ενίοτε αναφέρεται σαν "παμφυλιακό δίγαμμα" σήμερα.

Στην τσακωνική διάλεκτο ακούγονται μέχρι και σήμερα σε ορισμένες λέξεις απομεινάρια του αρχαίου αυτού φθόγγου που προφέρεται σήμερα [v]. 

Στο ελληνικό σύστημα αρίθμησης το δίγαμμα, αφού ήταν έκτο στο αλφάβητο, συμβόλιζε τον αριθμό **6**. Όταν αποβλήθηκε από το αλφάβητο, το σύμβολό του παρέμεινε σε χρήση με αυτήν την αριθμητική αξία, ώστε πχ το ιώτα να εξακολουθεί να αντιστοιχεί στο 10 παρότι ήταν πλέον το ένατο γράμμα. Κατά τον Μεσαίωνα το σύμβολο του δίγαμμα κατέληξε να έχει σχεδόν ίδια μορφή με αυτή του συμπλέγματοςστίγμα ("ϛ" = "στ") της μικρογράμματης μορφής και, σήμερα, για να μην χρησιμοποιείται ένα πρόσθετο σύμβολο, το "στ" αξιοποιείται για την δήλωση του αριθμού 6 (πχ ΣΤ' τάξη = έκτη τάξη). 

Το δίγαμμα, καθώς είχε διατηρηθεί στη μορφή του ελληνικού αλφαβήτου που χρησιμοποιήθηκε στην Κάτω Ιταλία, διατηρήθηκε και στο λατινικό που προέκυψε από αυτό, ως **[[F]] [[f]]** στην αντίστοιχη θέση (6ο) με το αρχαίο ελληνικό αλφάβητο.

## Πηγές
* Peter T. Daniels - William Bright (edd.), *The World's Writing Systems*, New York, Oxford University Press, 1996. ISBN 0-19-507993-0
* Jean Humbert, *Histoire de la langue grecque*, Paris, 1972.
* Michel Lejeune, *Phonétique historique du mycénien et du grec ancien*, Klincksieck, Paris, 1967. ISBN 2-252-03496-3
* Γ. Μπαμπινιώτης, *Συνοπτική ιστορία της ελληνικής γλώσσας*. Αθήνα 1986. Σελ. 99
* "In Search of The Trojan War", pp.142-143,187 by Michael Wood, 1985, published by BBC.

## Εξωτερικοί σύνδεσμοι
* 
* 
* Digamma
* Pamphylian Digamma του Νίκου Νικολάου (Nick Nicholas)
* Αρχαίες λέξεις που άρχιζαν με το δίγαμμα: perseus.tufts.edu

Κατηγορία:Γράμματα του ελληνικού αλφαβήτου
Κώστας Σκανδαλίδης

Ο **Κώστας Σκανδαλίδης** (Καρδάμαινα Κω, 11 Ιανουαρίου 1953) είναι Έλληνας πολιτικός και συγγραφέας. Έχει διατελέσει υπουργός Αιγαίου, υπουργός Εσωτερικών, υπουργός Εσωτερικών, Δημόσιας Διοίκησης και Αποκέντρωσης, υπουργός Αγροτικής Ανάπτυξης και Τροφίμων, βουλευτής και γραμματέας του ΠΑΣΟΚ.

## Βιογραφικό
Γεννήθηκε στην Καρδάμαινα της Κω στις 11 Ιανουαρίου 1953. Σπούδασε στο Εθνικό Μετσόβιο Πολυτεχνείο στο Τμήμα Ηλεκτρολόγων Μηχανικών και ειδικεύτηκε στη μικροηλεκτρονική, αλλά κυρίως εργάστηκε ως δημοσιογράφος.
 
Δραστηριοποιήθηκε στο ΠΑΣΟΚ από την ίδρυσή του το 1974, και διετέλεσε αναπληρωτής γραμματέας της Νεολαίας ΠΑΣΟΚ στα τέλη της δεκαετίας του '70 και στις αρχές της δεκαετίας του '80.

Διετέλεσε υπεύθυνος Τύπου του Δήμου Αθηναίων (1979 - 1981), ειδικός σύμβουλος στα υπουργεία Πολιτισμού, Εθνικής Οικονομίας και Τύπου (1981 - 1985), διευθυντής της εφημερίδας του ΠΑΣΟΚ «Εξόρμηση» (1985 - 1990), υπουργός Αιγαίου (1993 - 1994), υπουργός Εσωτερικών (1994 - 1995), γραμματέας του ΠΑΣΟΚ (1995 - 2001, ο μακροβιότερος), υπουργός Εσωτερικών, Δημόσιας Διοίκησης και Αποκέντρωσης (2001 - 2004) και υπουργός Αγροτικής Ανάπτυξης (2010 - 2012).

Από το 1989 μέχρι το 2000 ήταν βουλευτής Δωδεκανήσου, ενώ από το 2000 μέχρι το 2023 εκλεγόταν στην Α΄ Αθηνών.

Επιλέχθηκε από τον πρόεδρο του ΠΑΣΟΚ ως υποψήφιος για το Δήμο Αθηναίων για τις δημοτικές εκλογές του 2006 όπου αναμετρήθηκε εκλογικά με τον υποψήφιο της Ν.Δ. Νικήτα Κακλαμάνη από τον οποίο ηττήθηκε. Στις 13 Σεπτεμβρίου παραιτήθηκε από βουλευτής δηλώνοντας ότι επιθυμεί να αφοσιωθεί στα προβλήματα της Αθήνας. Τη θέση του κατέλαβε ο Γεράσιμος Αρσένης, ως πρώτος επιλαχών του ψηφοδελτίου του ΠΑΣΟΚ στην Α΄ εκλογική περιφέρεια Αθηνών.. 

Στις 28 Σεπτεμβρίου του 2007 ανακοίνωσε ο ίδιος την υποψηφιότητά του για τη θέση του προέδρου του ΠΑΣΟΚ . Αναδείχθηκε τελικά τρίτος σε αριθμό ψηφοδελτίων στις εσωκομματικές εκλογές της 11ης Νοεμβρίου, με τον Γιώργο Παπανδρέου να εκλέγεται και πάλι πρόεδρος του ΠΑΣΟΚ και τον Ευάγγελο Βενιζέλο να λαμβάνει τη δεύτερη θέση.

Είναι παντρεμένος με τη Βασιλική (Μπέτυ) Παναγοπούλου από το 1989 και έχουν ένα γιο. Είναι συγγραφέας πολιτικών και λογοτεχνικών βιβλίων, μεταξύ άλλων του *Μέσα από την Ελλάδα* (Εκδόσεις Καστανιώτη, 2003).

## Πολιτικά αξιώματα

## Σημειώσεις


## Παραπομπές


## Εξωτερικοί σύνδεσμοι
* Ο δικτυακός τόπος του Κώστα Σκανδαλίδη
* Βιογραφικό του Κώστα Σκανδαλίδη στο Ελληνικό Κοινοβούλιο
* Η Αθήνα αλλά-ζει (δημοτικός συνδυασμός)

Κατηγορία:Έλληνες υπουργοί Εσωτερικών
Κατηγορία:Έλληνες υπουργοί Αγροτικής Ανάπτυξης και Τροφίμων
Κατηγορία:Έλληνες υπουργοί Αιγαίου
Κατηγορία:Έλληνες υπουργοί Εσωτερικών, Δημόσιας Διοίκησης και Αποκέντρωσης
Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Δωδεκανήσου
Κατηγορία:Βουλευτές Α΄ Αθηνών
Κατηγορία:Βουλευτές εκλεγμένοι με τη Δημοκρατική Συμπαράταξη
Κατηγορία:Βουλευτές εκλεγμένοι με το ΠΑΣΟΚ - Κίνημα Αλλαγής
Κατηγορία:Έλληνες πολιτικοί του 20ού αιώνα
Κατηγορία:Έλληνες πολιτικοί του 21ου αιώνα
Θάνατοι το 1974

## Ιανουάριος

*2 Ιανουαρίου - Τεξ Ρίττερ, Αμερικανός ηθοποιός και τραγουδιστής της κάουντρι (68)
*31 Ιανουαρίου - Γκλενν Μόρις, Αμερικανός αθλητής (61)

## Φεβρουάριος

*14 Φεβρουαρίου - Τσαρλς Ντέμπστερ, Νεοζηλανδός παίκτης του κρίκετ (70)
*21 Φεβρουαρίου - Τιμ Χόρτον, Καναδός παίκτης του χόκεϊ (44)
*23 Φεβρουαρίου - Κοσμάς Πολίτης, Έλληνας πεζογράφος του μεσοπολέμου (86)

## Μάρτιος
*31 Μαρτίου - Βικτόρ Μπουάν, 88, Βέλγος Ολυμπιονίκης της υδατοσφαίρισης (αργυρό μετάλλιο 1908 και χάλκινο 1912 στο ομαδικό)  και της ξιφασκίας (αργυρό μετάλλιο στο ομαδικό ξίφους μονομαχίας, 1920), ο πρώτος που εκφώνησε τον Ολυμπιακό Όρκο (1920, Αμβέρσα).

## Απρίλιος

*2 Απριλίου - Ζωρζ Πομπιντού, Πρόεδρος της Γαλλίας από το 1969 ως το 1974 (62)
*10 Απριλίου - Πατρίσια Κόλλιντζ, Ιρλανδή ηθοποιός (91)
*18 Απριλίου - Μπέττυ Κόμπσον, Αμερικανίδα ηθοποιός (77)
*20 Απριλίου - Ρίχαρντ Χύλζενμπεκ, Γερμανός καλλιτέχνης (81)
*24 Απριλίου - Μπαντ Άμποτ, Αμερικανός ηθοποιός (76)

## Μάιος

*24 Μαΐου - Ντιούκ Έλιγκτον, Αμερικανός συνθέτης, ενορχηστρωτής και πιανίστας της τζαζ (75)
*25 Μαΐου - Ντόναλντ Κρισπ, Βρετανός ηθοποιός (93)

## Ιούνιος

*9 Ιουνίου - Μιγκέλ Άνχελ Αστούριας, Συγγραφέας και διπλωμάτης από τη Γουατεμάλα (74)

## Ιούλιος

*1 Ιουλίου - Χουάν Περόν, Αργεντινός συνταγματάρχης και Πρόεδρος της Αργεντινής (78)
*24 Ιουλίου - Τζέιμς Τσάντγουικ, Βρετανός φυσικός (82)

## Αύγουστος

*10 Αυγούστου - Τεόντορ ΜακΚέλντιν, 53ος κυβερνήτης του Μέριλαντ στις ΗΠΑ (73)

## Σεπτέμβριος

*21 Σεπτεμβρίου - Γουάλτερ Μπρένναν, Αμερικανός ηθοποιός (80)

## Οκτώβριος

*1 Οκτωβρίου - Σπυρίδων Μαρινάτος, Έλληνας αρχαιολόγος (72)
*4 Οκτωβρίου - Ανν Σέξτον, Αμερικανίδα ποιήτρια και συγγραφέας (45)
*5 Οκτωβρίου - Έμπε Στινιάνι, Ιταλίδα τραγουδίστρια της όπερας (70)
*24 Οκτωβρίου: Ντάβιντ Όιστραχ, Ρώσος εβραϊκής καταγωγής βιολονίστας

## Νοέμβριος

*13 Νοεμβρίου - Βιττόριο Ντε Σίκα, Ιταλός ηθοποιός (73) 
*17 Νοεμβρίου - Κλιβ Μπρουκ, Βρετανός ηθοποιός (87)
*25 Νοεμβρίου - Νικ Ντρέικ, Βρετανός τραγουδιστής (26)

## Δεκέμβριος

*16 Δεκεμβρίου - Κώστας Βάρναλης, ποιητής (90)

Κατηγορία:1974
Θάνατοι το 1975

## Ιανουάριος
* 4 Ιανουαρίου - Αύγουστος Θεολογίτης, Έλληνας πολιτικός και δημοσιογράφος, πρώην υπουργός Μακεδονίας - Θράκης.
* 29 Ιανουαρίου - Ορέστης Μακρής, Έλληνας ηθοποιός.

## Φεβρουάριος

*10 Φεβρουαρίου - Νίκος Καββαδίας, Έλληνας ποιητής και πεζογράφος (65)

## Μάρτιος

*13 Μαρτίου - Ίβο Άντριτς, Γιουγκοσλάβος συγγραφέας (82)
*15 Μαρτίου - Αριστοτέλης Ωνάσης, Έλληνας εφοπλιστής και επιχειρηματίας (69)

## Απρίλιος

*5 Απριλίου - Χάρολντ Όσμπορν, Αμερικανός αθλητής (75)
*10 Απριλίου - Γουόκερ Έβανς, Αμερικανός φωτογράφος (71)
*13 Απριλίου - Λάρρυ Παρκς, Αμερικανός ηθοποιός (60)
*14 Απριλίου - Φρέντρικ Μαρτς, Αμερικανός ηθοποιός (77)

## Μάιος

*13 Μαΐου - Μπομπ Γουίλλς, Αμερικανός μουσικός της κάουντρι (70)

## Ιούνιος

*3 Ιουνίου - Εϊσάκου Σάτο, Ιάπωνας πολιτικός (74)
*29 Ιουνίου - Τιμ Μπάκλεϊ, Αμερικανός μουσικός (28)

## Ιούλιος

## Αύγουστος

*3 Αυγούστου - Ανδρέας Εμπειρίκος, Έλληνας ποιητής (73)
*16 Αυγούστου - Βλαντιμίρ Κουτς, Σοβιετικός δρομέας (48)
*19 Αυγούστου - Τζιμ Λόντος, Έλληνοαμερικανός παλαιστής (78)

## Σεπτέμβριος

*10 Σεπτεμβρίου - Τζορτζ Πέιτζετ Τόμσον, Βρετανός φυσικός (83)

## Οκτώβριος

*30 Οκτωβρίου - Γκούσταβ Λούντβιχ Χερτζ, Γερμανός φυσικός (88)

## Νοέμβριος

*20 Νοεμβρίου - Φρανσίσκο Φράνκο, Στρατηγός της Ισπανίας (84)
*29 Νοεμβρίου - Γκράχαμ Χιλλ, Άγγλος οδηγός αγώνων (46)

## Δεκέμβριος

Κατηγορία:1975
Θάνατοι το 1977

## Ιανουάριος

*14 Ιανουαρίου - Πήτερ Φιντς, 60, ηθοποιός.
*18 Ιανουαρίου - Λουτσιάνο Ρε Τσετσιόνι, 28,  Ιταλός ποδοσφαιριστής.
*20 Ιανουαρίου - Δημήτρης Κιουσόπουλος, 85, υπηρεσιακός πρωθυπουργός της Ελλάδας (1952).
*22 Ιανουαρίου -  Μενέλαος Λουντέμης, (μεταξύ 65-71 αμφιλεγόμενη ημερομηνία γέννησης)
*26 Ιανουαρίου - Φιλοποίμην Φίνος, Έλληνας κινηματογραφικός παραγωγός (69)

## Φεβρουάριος

*8 Φεβρουαρίου - Έιβιντ Γκρόβεν, 75, Νορβηγός συνθέτης.
*28 Φεβρουαρίου - Έντι Άντερσον, 71, Αμερικανός ηθοποιός.

## Μάρτιος

## Απρίλιος

*20 Απριλίου - Γουίλμερ Άλισον, 72, Αμερικανός τενίστας.

## Μάιος
*1 Μαΐου - Δημήτρης Μπισλάνης, 44, Έλληνας ηθοποιός 
*10 Μαΐου - Τζόαν Κρόφορντ, 72, Αμερικανίδα ηθοποιός.
*30 Μαΐου - Βασίλης Ρώτας, 88, Έλληνας ποιητής, πεζογράφος, δραματουργός, μεταφραστής, θιασάρχης.

## Ιούνιος

*2 Ιουνίου - Στίβεν Μπόιντ, 45, Βορειο-ιρλανδός ηθοποιός. 
*8 Ιουνίου - Νάθαν Νορ, 72, Πρόεδρος της Βιβλικής και Φυλλαδικής Εταιρείας *Σκοπιά* .
*14 Ιουνίου - Άλαν Ριντ, 69, Αμερικανός ηθοποιός.
*22 Ιουνίου - Τζέιμς Έντουαρντ Γκριν, 62, πολιτικός από τη Λιβερία.

## Ιούλιος

*17 Ιουλίου - Μπίλι Γκονσάλβες, 68, Αμερικανός ποδοσφαιριστής.

## Αύγουστος

*3 Αυγούστου - Αρχιεπίσκοπος Μακάριος Γ', 64, Κύπριος Αρχιεπίσκοπος και πρώτος πρόεδρος της Δημοκρατίας της Κύπρου.
*3 Αυγούστου - Άλφρεντ Λιούντ, 84, Αμερικανός ηθοποιός.
*16 Αυγούστου - Έλβις Πρίσλεϊ, 42, Αμερικανός τραγουδιστής, μουσικός παραγωγός και ηθοποιός.
*17 Αυγούστου - Ντέλμερ Ντέιβς, 73, Αμερικανός σκηνοθέτης.

## Σεπτέμβριος

*1 Σεπτεμβρίου - Έθελ Γουάτερς, 80, Αφρο-Αμερικανίδα τραγουδίστρια και ηθοποιός.
*16 Σεπτεμβρίου - Μαρία Κάλλας, 53, Ελληνίδα υψίφωνος.
*16 Σεπτεμβρίου - Μαρκ Μπόλαν, 29, τραγουδιστής της ροκ, του συγκροτήματος T-Rex , σκοτώνεται σε τροχαίο δυστύχημα.
*16 Σεπτεμβρίου - Ρόζα Ιμβριώτη, 79, Ελληνίδα παιδαγωγός.

## Οκτώβριος
*12 Οκτωβρίου - Ντόροθι Ντέιβενπορτ, 82,  Αμερικανίδα ηθοποιός και σκηνοθέτης.
*14 Οκτωβρίου - Μπινγκ Κρόσμπι, 74, Αμερικανός τραγουδιστής και ηθοποιός.

## Νοέμβριος

*5 Νοεμβρίου - Ρενέ Γκοσινί, 51, Πολωνο-Γάλλος ηθοποιός.
*8 Νοεμβρίου - Τάσος Γιαννόπουλος, 46, Έλληνας ηθοποιός.
*11 Νοεμβρίου - Γκρέτα Κέλερ, 74, Αυστριακή ηθοποιός.

## Δεκέμβριος

*25 Δεκεμβρίου - Σερ Τσάρλι Τσάπλιν, 88, Βρετανός ηθοποιός.

Κατηγορία:1977
Θάνατοι το 1978

## Ιανουάριος

*13 Ιανουαρίου - Χιούμπερτ Χάμφρεϊ, 38ος Αντιπρόεδρος των ΗΠΑ (66)
*14 Ιανουαρίου - Κουρτ Γκέντελ, μαθηματικός και λογικός γεννημένος στην Αυστροουγγαρία (σημερινή Τσεχία) (71)
*26 Ιανουαρίου - Λέο Τζιν, Βρετανός ηθοποιός (72)
*27 Ιανουαρίου - Όσκαρ Χομόλκα, Αυστριακός ηθοποιός (79)

## Φεβρουάριος

*11 Φεβρουαρίου - Χάρρυ Μάρτινσον, Σουηδός συγγραφέας και ποιητής (73)
*18 Φεβρουαρίου - Μάτζι ΜακΝαμάρα, Αμερικανίδα ηθοποιός (49)

## Μάρτιος

*11 Μαρτίου - Σοφία Βέμπο, Ελληνίδα ερμηνεύτρια και ηθοποιός (68)
*18 Μαρτίου - Πέγκυ Γουντ, Αμερικανίδα ηθοποιός (86)
*20 Μαρτίου - Ζακ Μπρουνιόν, Γάλλος τενίστας (82)

## Απρίλιος

*3 Απριλίου - Ρέι Νομπλ, Βρετανός συνθέτης και ηθοποιός (74)
*11 Απριλίου - Φραγκίσκος Μανέλλης, Έλληνας ηθοποιός (67)

## Μάιος

*9 Μαΐου - Άλντο Μόρο, Ιταλός πολιτικός (61)
*29 Μαΐου - Συ Μπάρτλεττ, Αμερικανίδα συγγραφέας (77)

## Ιούνιος

*7 Ιουνίου - Ρόναλντ Τζορτζ Γρέιφορντ Νόρρις, Βρετανός χημικός (80)

## Ιούλιος

## Αύγουστος

*26 Αυγούστου - Τσαρλς Μπόγιερ, Γάλλος ηθοποιός (78)
*28 Αυγούστου - Ρόμπερτ Σο, Βρετανός ηθοποιός (51)

## Σεπτέμβριος

*7 Σεπτεμβρίου - Κιθ Μουν, ντράμερ του συγκροτήματος ""The Who"" (32)
*16 Σεπτεμβρίου - Λαυρέντης Διανέλλος, Έλληνας ηθοποιός (67)
*23 Σεπτεμβρίου - Λύμαν Μπόστοκ, Αμερικανός παίκτης του μπέιζμπολ (27)
*24 Σεπτεμβρίου - Τζέιμς Μπάσσεττ, Αμερικανός συγγραφέας (66)
*26 Σεπτεμβρίου - Μάννε Σίεγκμπαν, Σουηδός φυσικός (Νόμπελ Φυσικής 1924) (91) 

## Οκτώβριος

*16 Οκτωβρίου - Νταν Ντάιλεϊ, Αμερικανός ηθοποιός και χορευτής (64)
*19 Οκτωβρίου - Γκιγκ Γιάνγκ, Αμερικανός ηθοποιός (64)

## Νοέμβριος

*8 Νοεμβρίου - Νόρμαν Ρόκγουελ, Αμερικανός ζωγράφος (84)
*27 Νοεμβρίου - Χάρβεϊ Μιλκ, Αμερικανός πολιτικός (48)

## Δεκέμβριος

*11 Δεκεμβρίου - Βίνσεντ ντου Βινιεόντ, Αμερικανός βιοχημικός (77)
*15 Δεκεμβρίου - Τσιλλ Γουίλλς, Αμερικανός ηθοποιός και τραγουδιστής (73)
*17 Δεκεμβρίου - Ντον Έλλις, Αμερικανός τρομπετίστας της τζαζ (44)
*27 Δεκεμβρίου - Κρις Μπελλ, Αμερικανός τραγουδιστής και κιθαριστής (27)

Κατηγορία:1978
Θάνατοι το 1979

## Ιανουάριος

*3 Ιανουαρίου - Κόνραντ Χίλτον, Αμερικανός ξενοδόχος (91)
*11 Ιανουαρίου - Τζακ Σου, Ιαπωνο-Αμερικανός ηθοποιός (62)
*26 Ιανουαρίου - Νέλσον Ρόκφελερ, Αμερικανός πολιτικός (70)
*31 Ιανουαρίου - Γκραντ Γκριν, Αμερικανός τραγουδιστής της τζαζ (43)

## Φεβρουάριος

*7 Φεβρουαρίου - Γιόζεφ Μένγκελε, Γερμανός γιατρός και εγκληματίας πολέμου (67)
*8 Φεβρουαρίου - Τζιμ Σμιθ, Βρετανός παίκτης του κρίκετ (72)
*9 Φεβρουαρίου - Ντέννις Γκαμπόρ, Ούγγρος φυσικός (78)
*17 Φεβρουαρίου - Γουίλλιαμ Γκέιργκαν, Αμερικανός ηθοποιός (73)

## Μάρτιος
* 5 Μαρτίου - Άγγελος Μαυρόπουλος, 78, Έλληνας ηθοποιός.

## Απρίλιος

*10 Απριλίου - Νίνο Ρότα, Ιταλός συνθέτης (66)

## Μάιος

*2 Μαΐου - Τζιούλιο Νάτα, Ιταλός χημικός (76)
*26 Μαΐου - Τζορτζ Μπρεντ, Αμερικανός ηθοποιός (80)
*29 Μαΐου - Μαίρη Πίκφορντ, Αμερικανίδα ηθοποιός (87)

## Ιούνιος

*1 Ιουνίου - Βέρνερ Φόρσσμαν, Γερμανός ιατρός (Νόμπελ Ιατρικής 1956) (74)
*11 Ιουνίου - Τζον Γουέιν, Αμερικανός ηθοποιός (72)

## Ιούλιος

*8 Ιουλίου - Ρόμπερτ Μπιούρνς Γούντγουαρντ, Αμερικανός χημικός (71)
*8 Ιουλίου - Σιν-Ιτίρο Τομονάγκα, Ιάπωνας φυσικός (Νόμπελ Φυσικής 1965) (73)
*22 Ιουλίου - Σαντόρ Κόκσις, Ούγγρος ποδοσφαιριστής (49)

## Αύγουστος

*3 Αυγούστου - Μπέρτιλ Όχλιν, Σουηδός οικονομολόγος (80)
*6 Αυγούστου - Φεόντορ Φέλιξ Κόνραντ Λύνεν, Γερμανός βιοχημικός (68)
*12 Αυγούστου - Ερνστ Μπόρις Τσαίν, Βρετανός βιοχημικός γεννημένος στη Γερμανία (73)
*21 Αυγούστου - Τζιουζέπε Μεάτσα, Ιταλός ποδοσφαιριστής (68)

## Σεπτέμβριος

*12 Σεπτεμβρίου - Τζοσελύν ΛαΓκάρντ, ηθοποιός (55)
*12 Σεπτεμβρίου - Ντένις Σμιθ, Βρετανός παίκτης του κρίκετ (72)
*26 Σεπτεμβρίου - Άρθουρ Χάννικατ, Αμερικανός ηθοποιός (68)

## Οκτώβριος

*1 Οκτωβρίου - Ντόροθυ Άρζνερ, Αμερικανίδα σκηνοθέτης (82)

## Νοέμβριος

*23 Νοεμβρίου - Μερλ Όμπερον, Αμερικανίδα ηθοποιός γεννημένη στην Ινδία (68)

## Δεκέμβριος

*25 Δεκεμβρίου - Τζόαν Μπλόντελλ, Αμερικανίδα ηθοποιός (73)

Κατηγορία:1979
Θάνατοι το 1984

## Ιανουάριος

*7 Ιανουαρίου - Άλφρεντ Κάσλερ, Γάλλος φυσικός γεννημένος στη Γερμανία (Νόμπελ Φυσικής 1966) (81)
*14 Ιανουαρίου - Μπρουκς Άτκινσον, Αμερικανός κριτικός του θεάτρου (89)
*18 Ιανουαρίου - Βασίλης Τσιτσάνης, Έλληνας τραγουδιστής (69)
*21 Ιανουαρίου - Γιάννης Σκαρίμπας, Έλληνας συγγραφεάς (90)

## Φεβρουάριος

*9 Φεβρουαρίου - Γιούρι Αντρόποφ, Σοβιετικός πολιτικός (69)
*21 Φεβρουαρίου - Μικαΐλ Αλεξάντροβιτς Σοκολώφ, Σόβιετικός συγγραφέας (78)

## Μάρτιος

*4 Μαρτίου - Έρνεστ Μπάκλερ, Καναδός συγγραφέας (75)
*5 Μαρτίου - Ουίλλιαμ Πόουελ, Αμερικανός ηθοποιός (91)
*14 Μαρτίου - Τζέιμς Ώτρι, Αμερικανός δολοφόνος (29)
*15 Μαρτίου - Κεν Κάρπεντερ, Αθλητής (70)
*24 Μαρτίου - Σαμ Τζέιφ, Αμερικανός ηθοποιός (93)

## Απρίλιος

*4 Απριλίου - Όλεγκ Αντόνοφ, Σοβιετικός σχεδιαστής αεροπλάνων (78)
*7 Απριλίου - Φρανκ Τσερτς, Αμερικανός πολιτικός (59)
*8 Απριλίου - Πιότρ Καπίτσα, Σοβιετικός φυσικός (89)
*13 Απριλίου - Διονύσης Παπαγιαννόπουλος, Έλληνας ηθοποιός (72)
*15 Απριλίου - Τόμι Κούπερ, Βρετανός κωμικός και μάγος (63)
*22 Απριλίου - Άνσελ Άνταμς, Αμερικανός φωτογράφος (82)
*26 Απριλίου - Κάουντ Μπάσι, Αμερικανός πιανίστας της τζαζ (79)
*27 Απριλίου - Λεωνίδας Παρασκευόπουλος, Μητροπολίτης Θεσσαλονίκης από το 1968 έως το 1974 (80)

## Μάιος

*10 Μαΐου - Τζοακίμ Αγκοστίνιο, Πορτογάλος ποδηλάτης (41)
*11 Μαΐου - Τόνι Τιούρεκ, Γερμανός ποδοσφαιριστής (65)
*21 Μαΐου - Άντρεα Ληντς, Αμερικανίδα ηθοποιός (69)
*22 Μαΐου - Τζον Μάρλεϊ, Αμερικανός ηθοποιός (76)

## Ιούνιος

*11 Ιουνίου - Πέτρος Κυριακός, Έλληνας ηθοποιός και τραγουδιστής (85)
*25 Ιουνίου - Μισέλ Φουκώ, Γάλλος φιλόσοφος και ιστορικός (58)

## Ιούλιος

*7 Ιουλίου - Φλόρα Ρόμπσον, Βρετανίδα ηθοποιός (82)
*10 Ιουλίου - Θέοδωρος Βερνάρδος, Έλληνας ναυτικός, γνωστός ως "ο ληστής με τις γλαδιόλες" (36)
*27 Ιουλίου - Τζέιμς Μέισον, Βρετανός ηθοποιός (75)

## Αύγουστος

*5 Αυγούστου - Ρίτσαρντ Μπάρτον, Ουαλός ηθοποιός (58)
*13 Αυγούστου - Τιγκράν Πετροσιάν, Αρμένιος σκακιστής (55)
*25 Αυγούστου - Τρούμαν Καπότε, Αμερικανός συγγραφέας (59)

## Σεπτέμβριος

*2 Σεπτεμβρίου - Μάνος Κατράκης, Έλληνας ηθοποιός (75)
*7 Σεπτεμβρίου - Ντον Τάλλον, Αυστραλός παίκτης του κρίκετ (68)
*14 Σεπτεμβρίου - Τζάνετ Γκέινορ, Αμερικανίδα ηθοποιός (77)
*25 Σεπτεμβρίου - Γούολτερ Πίτζεον, Καναδός ηθοποιός (87)
*27 Σεπτεμβρίου - Χρόνης Εξαρχάκος, Έλληνας κωμικός (52)

## Οκτώβριος

*14 Οκτωβρίου - Μάρτιν Ρουάιλ, Βρετανός αστρονόμος (66) 
*20 Οκτωβρίου - Πολ Ντιράκ, Βρετανός φυσικός (82)
*20 Οκτωβρίου - Καρλ Φέρνιναντ Κόρι, Αμερικανός βιοχημικός (87)
*21 Οκτωβρίου - Φρανσουά Τριφό, Γάλλος σκηνοθέτης (52)
*23 Οκτωβρίου - Όσκαρ Βέρνερ, Αυστριακός ηθοποιός (61)
*31 Οκτωβρίου - Ίντιρα Γκάντι, Πρωθυπουργός της Ινδίας (66)
*31 Οκτωβρίου - Πεγίν Ροδρίγκες, Πορτορικανός τραγουδιστής (57)

## Νοέμβριος
*27 Νοεμβρίου - Στέλιος Ξεφλούδας, 82, συγγραφέας.

## Δεκέμβριος
*6 Δεκεμβρίου - Φούλα Χατζιδάκη, Ελληνίδα αντιστασιακός, συγγραφέας, μεταφράστρια και κριτικός
*8 Δεκεμβρίου - Λούθερ Άντλερ, Αμερικανός ηθοποιός (81)
*28 Δεκεμβρίου - Σαμ Πέκινπα, Αμερικανός σκηνοθέτης (59)

Κατηγορία:1984
Θάνατοι το 1980

## Ιανουάριος

*3 Ιανουαρίου - Τζόι Άνταμσον, 69, συγγραφέας του *Born free*.
*4 Ιανουαρίου - Γεώργιος Α. Βάρβογλης, 72, Έλληνας χημικός, καθηγητής.
*20 Ιανουαρίου - Ουίλιαμ Ρόμπερτς, 84, Βρετανός ζωγράφος.

## Φεβρουάριος

*1 Φεβρουαρίου - Γκαστόνε Νεντσίνι, 49, Ιταλός ποδηλάτης.
*2 Φεβρουαρίου - Γουίλιαμ Χόουαρντ Στάιν, 68, Αμερικανός βιοχημικός.
*8 Φεβρουαρίου - Νίκος Ξυλούρης, 43, Έλληνας τραγουδιστής.
*12 Φεβρουαρίου- Γεωργία Βασιλειάδου, 83, Ελληνίδα ηθοποιός.
*19 Φεβρουαρίου - Μπον Σκοτ, 33, Βρετανός τραγουδιστής.
*29 Φεβρουαρίου - Ζιλ Έλβγκρεν, 66, Αμερικανός ζωγράφος.

## Μάρτιος

*31 Μαρτίου - Τζέσε Όουενς, 66, Αμερικανός αθλητής του στίβου.

## Απρίλιος

*10 Απριλίου - Κέι Μέντφορντ, 65, Αμερικανίδα ηθοποιός.
*12 Απριλίου - Γουίλιαμ Τόλμπερτ, 66, Πρόεδρος της Λιβερίας από το 1971 έως το 1980, δολοφονείται σε πραξικόπημα.
*15 Απριλίου - Ζαν-Πολ Σαρτρ, 74, Γάλλος φιλόσοφος, συγγραφέας και κριτικός.

## Μάιος

*4 Μαΐου - Γιόσιπ Μπροζ Τίτο, 88,  Πρόεδρος της Γιουγκοσλαβίας.
*14 Μαΐου - Χιου Γκρίφιθ, 67, Ουαλός ηθοποιός.
*21 Μαΐου - Άιντα Καμίνσκα, 80, Πολωνίδα ηθοποιός.

## Ιούνιος
*7 Ιουνίου - Χένρι Μίλερ, 88, Αμερικανός συγγραφέας.
*23 Ιουνίου - Σαντζάι Γκάντι, 33, Ινδός πολιτικός.
*27 Ιουνίου - Μπάρνεϊ Μπίγκαρντ,  74, Αμερικανός μουσικός της τζαζ.

## Ιούλιος
*13 Ιουλίου - Μηνάς Δημάκης, 63, Έλληνας ποιητής και δημοσιογράφος, αυτοκτονεί πέφτοντας από ταράτσα.
*22 Ιουλίου - Φρεντ Καπς, 54, Ολλανδός μάγος.
*24 Ιουλίου - Πίτερ Σέλερς, 54, Βρετανός κωμικός.

## Αύγουστος

*26 Αυγούστου - Τεξ Έιβερι, 72, Αμερικανός σκηνοθέτης.
*28 Αυγούστου - Βούλα Πάλλα, 51, Ελληνίδα τραγουδίστρια

## Σεπτέμβριος

*3 Σεπτεμβρίου - Μπάρμπαρα Ο'Νιλ, 70, Αμερικανίδα ηθοποιός.
*7 Σεπτεμβρίου - Αρβέλα Γκρέι, 74, Αμερικανός τραγουδιστής και κιθαριστής.
*8 Σεπτεμβρίου - Γουίλαρντ Λίμπι,71,  Αμερικανός χημικός.
*8 Σεπτεμβρίου - Μπρους Ντούλαντ, 56, Αυστραλός παίκτης του κρίκετ.
*15 Σεπτεμβρίου - Μπιλ Έβανς,  51, Αμερικανός πιανίστας της τζαζ.
*25 Σεπτεμβρίου - Τζον Μπόναμ, 32,  Βρετανός ντράμερ.

## Οκτώβριος

*10 Οκτωβρίου - Γουόλτερ Κίτον, 75, Βρετανός παίκτης του κρίκετ.
*14 Οκτωβρίου - Όσκαρ Αλέμαν, 71, Αργεντινός κιθαριστής.
*26 Οκτωβρίου - Μαρσέλο Καετάνο, 74, Πορτογάλος πολιτικός.
*27 Οκτωβρίου - Τζον Χάσμπρουκ βαν Βλεκ, 81,  Αμερικανός φυσικός.

## Νοέμβριος

*7 Νοεμβρίου - Στηβ ΜακΚουήν, 50, Αμερικανός ηθοποιός.
*12 Νοεμβρίου - Αντρέι Αμάλρικ, 42, Ρώσος συγγραφέας.

## Δεκέμβριος

*2 Δεκεμβρίου - Ρόζα Εσκενάζυ, 90, Ελληνίδα τραγουδίστρια του ρεμπέτικου.
*7 Δεκεμβρίου - Ντάρμπι Κρας, 22, μουσικός της ροκ.
*8 Δεκεμβρίου - Τζον Λένον, 40, Βρετανός τραγουδιστής .
*16 Δεκεμβρίου - Κόλονελ Σάντερς,  90, ιδρυτής της αλυσίδας φαστ-φουντ KFC.
*29 Δεκεμβρίου - Τιμ Χάρντιν, 39, Αμερικανός μουσικός και συνθέτης.

## Παραπομπές


Κατηγορία:1980